Hierdie onderhoud was van die begin af baie ontspanne en gemaklik. Ludick is baie rustig as persoon en daarom verloop alle werksaamhede op die plaas, baie glad onder sy gerespekteerde leiding. My eerste kennismaking hiermee, is pas nadat ek op die plaas gearriveer het. Hy het my aan sy voormanne voorgestel wat besig was om take vir die dag uit te deel. Ek moet skaamteloos erken, dit is selde dat ek so vroeg op ‘n plaaswerf is, om die werkers raak te loop en dit was vir my ‘n aangename ondervinding.
Ludick voorsien ‘n werksplan aan die begin van die seisoen. Hier maak hy seker elke werkers verstaan wat die bedryfsdoelwitte vir die seisoen is en wat van elkeen verwag word om hierdie doelwitte te bereik. Op hierdie manier kan die werkers vinnige en onafhanklike besluite neem. Dit het ook tot gevolg dat Ludick meer tyd en energie kan bestee aan strategiese bestuursbesluite wat inherent deel is van so groot boerdery soos hierdie.
Hy het die rietkappers se loon verander na betaling-per-ton. Dit korreleer met die tonnemaat wat hy per land kry. Hy maak hierdie berekening sonder om die suikerriet fisies te weeg. Hy meet die slegs die hoeveelheid riet wat ‘n kapper gekap het in meter. Hier is ‘n denkbeeldige voorbeeld:
Basiese respek. Ludick hanteer sy sleutelwerkers asof hulle venote is. Dit is duidelik dat hy hoë verwagtinge van hulle het maar gee ook erkenning aan die posisies wat hulle beklee. Die gevolg is dat Ludick selde probleme ondervind. Hy is baie lief om te reis en dit is met ‘n geruste hart, dat hy met verlof vir twee kan gaan, wetende dat daar nie ernstige probleme sal wees nie. Al wat dit verg, is om baie duidelik te maak wat sy verwagtinge is – wat gedoen moet word en wat nie gedoen moet word nie.
Ludick bemes nie twee keer (split application) gedurende die seisoen nie. Hy glo dit is nie koste effektief in ‘n boerdery so groot soos hierdie nie. Hy altyd op soek na maniere om take minder te maak, nie meer nie.
Gaan gereeld die meule se syfers na. As jy ‘n lae RV resultaat kry, probeer vasstel wat die rede is. Dit is gewoonlik ‘n top probleem of ‘n tyd probleem. Top probleme kan gewoonlik opgelos word deur die kapprosedure aan te pas deur die kappers daarop te wys. Met ‘n tyd probleem word bedoel, te veel tyd het verloop van kap totdat die meule die riet ontvang.
En dit bring my aan die einde van my kuiertjie en dit is nou tyd om Ludick op te som … Dit is baie moeilik, want hy is so ‘n gemaklike en rustige persoon. As ek nou terug dink, gaan dit oor sy spesiale slag met mense …